Gytis Paškevičius

Gytis Paškevičius (g. 1961 m. spalio 4 d. Šiauliuose) – lietuvių dainininkas, dainų autorius ir atlikėjas. „G. Paškevičius pirmąkart atvirai – apie meilę žmonai ir jaudulį prieš lipant į sceną.“ Delfi. Originalas archyvuotas 2017-04-30. Nuoroda tikrinta 2023-01-01.

 Biografija 

 Ankstyvieji metai: 1961–1986 m. 
Gytis Paškevičius gimė Šiauliuose ir yra jauniausias iš trijų vaikų šeimoje.„Dainininkas G.Paškevičius: „Mano vaikystė dar nesibaigė.“Lrytas.lt. Originalas archyvuotas 2018-03-27. Nuoroda tikrinta 2023-01-01. Abu atlikėjo tėvai – Teresė ir Zenonas – dirbo Šiaulių dviračių fabrike „Vairas“.„G.Paškevičius: „Pirmai mano santuokai koją pakišo M.Tamošiūnas.“ Lrytas.lt. Nuoroda tikrinta 2023-01-01.„Gytis Paškevičius.“ last.fm. Nuoroda tikrinta 2023-10-04. Paškevičius meilę muzikai pajuto dar vaikystėje, jis mėgdavo sukti plokšteles bei atlikti Stasio Povilaičio ir „The Beatles“ dainas.„Gytis Paškevičius.“ Relax FM. Nuoroda tikrinta 2024-07-04. Pirmąkart gitarą į rankas dainininkas paėmė būdamas devynerių metų, o pirmuosius pinigus uždirbo sulaukęs vos trylikos.„Gyvenimo spalvos. Vienišos senolės svajonę išpildęs Gytis Paškevičius parodė, kad turi ne tik gerą širdį, bet ir auksines rankas.“ LRT. Originalas archyvuotas 2019-12-18. Nuoroda tikrina 2023-02-21. Dainininko mama mirė, kai jam tebuvo šešiolika. „Kai mirė motina, tėčiui buvo 46 metai. Jam dar visas gyvenimas buvo prieš akis. Po kurio laiko jis ėmė dairytis į kitas moteris. O man, vaikui, gyvenimas apsivertė aukštyn kojomis,“ – apie tuometinę situaciją šeimoje pakomentavo Paškevičius. Dainininkas mokėsi Šiaulių 13-ojoje vidurinėje mokykloje, lankė irklavimo, imtynių, lengvosios atletikos treniruotes. Paškevičius teigė, kad per pamokas dėstomi dalykai jo nelabai domindavo: „Buvau aktyvus visur, bet tik ne pamokose. Visada sakydavau, kad mokytojas turi sudominti mokinį, kad jis norėtų domėtis vienu ar kitu dalyku. Manęs nesudomino nė vienas.“ Pirmasis pastebėjęs Paškevičiaus talentą buvo mokykloje dirbęs muzikos mokytojas, vėliau šį pakvietęs dainuoti chore. Besimokant 10-oje klasėje jaunuolis buvo pakviestas groti į 8-osios vidurinės mokyklos ansamblį, kuriam vadovavo Vytautas Greičiūnas. Baigęs mokyklą jis stojo į Šiaulių pedagoginį institutą, bet atsiėmęs dokumentus išėjo į tarybinę armiją, kur tarnavo povandeniniame laive.„Gytis Paškevičius šeštoje klasėje slapta grojo suaugusiųjų šokiuose.“ Lrytas.lt. Originalas archyvuotas 2017-08-27. Nuoroda tikrinta 2023-04-27. Grįžęs įsidarbino teisme ūkvedžiu, bet buvęs legendinės Kauno grupės „Kertukai“ vadovas Gediminas Jurgilas jį pakvietė į grupę, kuri dirbo restorane „Geluva“. Vėliau Paškevičius dainavo saldainių fabriko „Rūta“ ansamblyje.Gytis Paškevičius. Geriausia lietuviška muzika 1986 m. Paškevičius susituokė su savo pirmąja žmona, bet šiedu santuokoje išgyveno neilgai. Pasak atlikėjo, pirmoji santuoka iširo, nes būdamas jaunas jis teikė pirmenybę darbui ir kūrybai, o ne šeimai.„Gytis Paškevičius apie griuvusią pirmą santuoką: kai buvau jaunas, svarbiau buvo darbas ir kūryba.“ LRT. Originalas archyvuotas 2019-12-19. Nuoroda tikrinta 2024-07-04. 

 Muzikinė karjera: 1986–dabar 
Gyčio Paškevičiaus karjera didžiojoje scenoje prasidėjo 1986 m., kuomet Mindaugas Tamošiūnas jį pakvietė dainuoti tuomet garsiame ansamblyje „Oktava“ – su ja šis 1988 m. išvyko į gastroles Meksikoje. 1989–1990 m. Paškevičius dirbo su latvių dainininke Laime Vaikule: drauge jiedu sugrojo apie 15 bendrų koncertų ir važinėjo po visą Tarybų Sąjungą. 1991 m. spalio 5 d. atlikėjas vedė savo antrąją žmoną Rugilę, su kuria susipažino tais pačiais metais„Rugilė ir Gytis Paškevičiai: „Laimingiausi esame tada, kai laimingi vaikai.“ Žmonės. Originalas archyvuotas 2019-12-28. Nuoroda tikrinta 2023-01-01.  šiai atliekant praktiką restorane „Geluva“. Savo solinę karjerą Paškevičius pradėjo 1991 m. dalyvaudamas įvairiuose respublikos festivaliuose, konkursuose bei muzikiniuose projektuose. Jis nacionaliniu mastu ypač išpopuliarėjo 1993 m., kuomet „Tango“ studijoje įrašė savo pirmąjį albumą „Winners“. Vėliau dainų autorius pripažintas geriausiu Lietuvos vokalistu („Bravo-94“), nominuotas Lietuvos roko ir popmuzikos premijoms „Bravo-95“ ir „Metai-95“ geriausio metų vokalistui. 1994–1997 m. Paškevičiaus karjera išgyveno didžiausius pakilėjimo metus. Jo atliekamą dainą „Tu vėjo paklausk“ radijo stotis „Laisvoji banga“ pripažino geriausia 1995 m. Lietuvos kantri muzikos daina. 1994 ir 1995 m. pramoginės muzikos festivaliuose „Nida“ jo sukurtos ir atliekamos dainos „Winner“ (1994 m.) ir „Šiam pasauly“ (1995 m.) pripažintos geriausiomis. Gytis Paškevičius. Šiaulių Povilo Višinskio viešoji biblioteka

 Kontroversijos 
Prasidėjus 2022 m. Rusijos invazijai į Ukrainą, po savo sūnaus Dominyko Paškevičiaus įrašu, tvirtinančiu, kad rusai nebūtinai yra „blogiečiai“, dainininkas paliko komentarą, kuriame šis tvirtino esantis už tiesą ir pripažįstantis, kad pasaulyje yra daug melo. Dėl šio pareiškimo Gytis Paškevičius susilaukė aštrios kritikos, ypač iš Arūno Valinsko, kuris ragino boikotuoti atlikėjo koncertus, sakydamas, kad „Labai dideles aikštes turi Minskas ir Maskva, tegul ten ir gieda okupantus šlovinančias giesmeles.“ Neringos savivaldybė iniciavo svarstymą dėl atlikėjo delno įspaudo pašalinimo Nidos „Šlovės alėjoje“, aptarta gyventojų apklausos būtinybė šiuo klausimu.Aleksėjūnaitė, Asta. „A. Valinskas Nidoje – tarsi vietinė valdžia?“ Klaipėda. Originalas archyvuotas 2022-04-10. Nuoroda tikrinta 2023-04-27. 

Pats Paškevičiaus sūnus taip pat kaltintas dalinęsis sąmokslo teorijomis, kad karas Ukrainoje, kaip ir COVID-19 pandemija, yra klastotė, fiksuojami „kartotiniai ginklai“ ir „po tris kartus mirštantys žmonės“, teigė nejaučiantis gailesčio ukrainiečiams.„Gyčio Paškevičiaus sūnaus skandalingi pasisakymai apie karą Ukrainoje sulaukė milžiniško pasipiktinimo, kreiptasi į policiją.“ Delfi. Originalas archyvuotas 2022-03-03. Nuoroda tikrinta 2022-10-23. 

Tokie teiginiai ir atlikėjo reakcija sulaukė dalies visuomenės ir valdžios įstaigų pasmerkimo, kreiptasi ir į policiją.„A. Valinsko kirtis: šiuos veikėjus ragina pamiršti, o Nidoje neliks G. Paškevičiaus delno.“Žmonės. Originalas suarchyvuotas 2022-03-16. Nuoroda tikrinta 2022-10-23. Vis dėlto kai kurie visuomenės veikėjai Gytį Paškevičių gynė, tvirtindami, kad Arūnas Valinskas pasinaudodamas situacija bando atlikėjui atkeršyti, nes šiam praeityje nepavyko pasinaudoti dainininko reputacija siekiant finansinės naudos.Vižinis, Valdas (2022-07-22). „Valdas Vižinis: Viešas laiškas Arūnui Valinskui.“ Vakarų ekspresas. Nuoroda tikrinta 2022-10-23.

 Filmografija 
MetaiOriginalus pavadinimasRežisieriusŽanras1987„Senojo kino autoriai. Jonaitis Rimas Rokas“ Šiaulių kinas.Mugėj buvomRimas Rokas JonaitisDokumentika

 Diskografija 
 1993 m. – „Winner“ (MC)
 1994 m. – „Šiam pasauly“ (MC ir CD)
 1995 m. – „Tikras garsas“ (MC ir CD) („Tu vėjo paklausk“ atlieka Bobis Dilanas)
 1996 m. – „Viskas liks“ (MC ir CD)
 1997 m. – „Baladės draugams“ (MC ir CD)
 1999 m. – „20 дней в Санкт-Петербурге“ (MC ir CD)
 2001 m. – „Susapnuok mano meilę“ (MC ir CD)
 2002 m. – „Visam pasauliui atviri langai“ (MC ir CD)
 2004 m. – „Nueitas kelias“ (rinkinys) (MC ir CD)
 2005 m. – „20 дней в Санкт-Петербурге 2“ (MC ir CD)
 2006 m. – „Ten“
 2007 m. – „Langas į tavo širdį“
 2008 m. – „Kelias į tavo širdį“ (DVD ir CD)
 2010 m. – „LRT auksinė kolekcija“ (CD)
 2011 m. – „Laiko traukiniai“ (CD)
 2017 m. – „Akimirka. Gyvenimas. Istorija“ (CD)

 Šaltiniai 

 Nuorodos 
 Oficiali Gyčio Paškevičiaus svetainė
 Gytis Paškevičius. Dainos 
 Gytis Paškevičius. Dainos

Kategorija:Lietuvos roko atlikėjai
Kategorija:Lietuvos bardai
Kategorija:Lietuvos dainų autoriai